Mér sýnist yfirleitt ganga vel hjá henni þegar hún er að leika með krökkum heima ef það er bara einn hjá henni en ef það koma fleiri þá er eins og hún þurfi að taka stjórnina í sínar hendur sem hentar ekki alltaf öllum og þar af leiðandi láta hinir krakkarnir sig hverfa og þannig er það líka í leikskólanum . Það er ýmislegt sem hægt er að gera . Heima gætuð þið til dæmis látið hana taka þátt í heimilisstörfum og „ axla ábyrgð “ auðvitað í takt við þroska og getu . Þannig fær hún tilfinningu um að hún sé mikilvæg og hafi hlutverki að gegna og þörfin fyrir að hafa stjórn á aðstæðum fær útrás . Ég hvet þig til þess að leita ráða hjá leikskólakennaranum hennar , þar er ótæmandi brunnur af þekkingu og ráðum sem myndu hæfa henni sem einstaklingi . Hægt er að hafa samband við ritstjóra vefsins í gegnum netfangið doktor@doktor.is eða í gegnum síma 510-6500